Škoda Auto oslavuje 130 rokov svojej histórie ako hlavný partner Tour de France – tento rok už 22. raz v rade

**› Škoda Auto si na tohtoročnom ročníku najprestížnejších cyklistických pretekov pripomína 130. výročie svojho založenia v roku 1895, keď začala vyrábať bicykle**

**› Česká automobilka poskytne pre Tour de France flotilu až 225 elektrifikovaných sprievodných vozidiel, zloženú z čisto elektrických a plug-in hybridných modelov**

**› Nová Škoda Enyaq sa bude striedať s modelom Superb iV ako „červené vozidlo“ riaditeľa Tour**

**› Oddelenie Škoda Design už po pätnásty raz navrhlo krištáľové trofeje pre víťazov celkovej, bodovacej a vrchárskej klasifikácie, ako aj pre najlepšieho mladého jazdca**

Bratislava, 4. júla 2025 – **Zajtra sa začína 112. ročník Tour de France, najslávnejších etapových pretekov sveta, a Škoda Auto sa k nim pripája ako hlavný partner – už po 22. raz v rade. Automobilka zabezpečí pre potreby organizátorov až 225 sprievodných vozidiel, pričom všetky budú čisto elektrické alebo plug-in hybridné. Riaditeľ pretekov Christian Prudhomme bude mať k dispozícii dve „červené vozidlá“ – nový model Škoda Enyaq a Superb iV. Škoda Auto je okrem toho tradičným sponzorom zeleného dresu pre víťaza bodovacej súťaže a dodávateľom trofejí pre celkového víťaza a lídrov bodovacej a vrchárskej klasifikácie, ako aj pre najlepšieho mladého jazdca. Na 184 jazdcov z 23 tímov čaká tento rok 21 etáp s celkovou dĺžkou 3 339 km a cieľom na parížskom bulvári Champs-Élysées.**

**Martin Jahn, člen predstavenstva spoločnosti Škoda Auto pre predaj a marketing,** hovorí: *„Škoda Auto si s hrdosťou pripomína 22 rokov v pozícii hlavného partnera pretekov Tour de France. V roku, keď oslavujeme 130. výročie založenia spoločnosti Škoda Auto, je náš záväzok voči cyklistike silnejší než kedykoľvek predtým, a preto tieto vzrušujúce preteky s radosťou podporíme modernou flotilou elektrických a plug-in hybridných sprievodných vozidiel. Tešíme sa, že opäť budeme súčasťou jedného z najsledovanejších športových podujatí sveta a pripojíme sa k miliónom fanúšikov popri trati a neuveriteľným viac ako 3 miliardám divákov pri obrazovkách, ktorí budú sledovať strhujúce výkony jazdcov. Zároveň nás teší, že sa s priaznivcami cyklistiky opäť spojíme prostredníctvom našej platformy WeLoveCycling, aby sme spolu prežívali napätie z pretekov.“*

**Tour de France sa tento rok opäť vráti na Champs-Élysées**

Aktuálny 112. ročník sa uskutoční od 5. do 27. júla. Slávnostný štart Grand Départ prebehne na severe krajiny v Lille a cieľ bude tradične v Paríži na bulvári Champs-Élysées. Na 184 jazdcov z 23 tímov čaká 21 etáp s celkovou dĺžkou 3 339 km, ktoré povedú cez vrcholy vo francúzskom Centrálnom masíve, Pyrenejach i Alpách – vrátane legendárneho stúpania na Mont Ventoux – a pohorie Jura. Najvyšším bodom trate bude horské sedlo Col de la Loze (2 304 m n. m.) a celkové prevýšenie dosiahne 52 500 výškových metrov.

**Škoda Auto zabezpečila až 225 sprievodných vozidiel pre organizátorov a riaditeľa pretekov**

Česká automobilka dodala v pozícii oficiálneho hlavného partnera Tour de France pre potreby organizátorov až 225 čisto elektrických a plug-in hybridných sprievodných vozidiel. Flotilu tvorí nový plne elektrický model Enyaq a plug-in hybridná verzia modelu Superb. Okrem oficiálnych vozidiel Škoda prinesie aj dva predvádzacie modely: [Elroq Respectline](https://www.skoda-storyboard.com/sk/emobilita-sk/hlasny-odvazny-elroq-respectline-oslavuje-rozmanitost/) bude sprevádzať pelotón v každej etape Tour a upozorní na hodnoty značky Škoda ako sú rešpekt, rozmanitosť a inklúzia. Diváci sa môžu tešiť aj na desiaty študentský automobil, tentoraz s názvom [Škoda L&K 130](https://www.skoda-storyboard.com/sk/press_kit/skoda-lk-130-desiaty-studentsky-automobil-oslavuje-vyrocie-130-rokov-skoda-auto-a-prepojenie-spolocnosti-s-cyklistickou-historiou/), na ktorého návrhu a výrobe sa podieľali študenti Strednej odbornej školy strojárskej Škoda Auto.

Riaditeľ pretekov Christian Prudhomme bude mať na čele pelotónu k dispozícii dve „červené vozidlá“ – modely Škoda Enyaq a Superb iV. Tieto automobily slúžia ako mobilné veliteľské stanovište a sú vybavené nápadným zafarbením a pokročilými komunikačnými technológiami na nepretržité sledovanie diania na trati a výmenu informácií s organizátormi.

**Škoda Design autorom krištáľových pohárov s logom 130 rokov**

Škoda Auto je dlhoročným sponzorom zeleného dresu pre víťaza bodovacej klasifikácie a zároveň dodávateľom trofejí pre víťaza celkového poradia, bodovacej a vrchárskej súťaže, ako aj pre najlepšieho mladého jazdca. Tohtoročné trofeje bude zdobiť špeciálne logo Škoda pripomínajúce 130 rokov od založenia automobilky.

**Škoda pripravila mnoho aktivít a súťaž o účasť v etape na Champs-Élysées**

Na stránke WeLoveCycling.cz bude Škoda počas pretekov informovať fanúšikov o dianí na trati aj v zákulisí a pripraví súťaže o exkluzívne ceny. Hlavnou výhrou pre siedmich vyžrebovaných a ich sprievod je účasť na záverečnej etape vo vozidlách Škoda. V Paríži sa navyše môžu pridať k bývalým profesionálnym jazdcom na 60 km dlhom okruhu okolo Champs-Élysées. Ďalšími cenami budú profesionálne bicykle alebo originálny zelený dres Škoda. Členovia cyklistickej komunity Škoda sa mohli prihlásiť aj na výjazd s Andym Schleckom, víťazom Tour de France z roku 2010 a ambasádorom platformy Škoda WeLoveCycling. Počas celých pretekov bude divákom k dispozícii pojazdná kaviareň Škoda Coffee Car a chýbať nebude ani karavána vozidiel Škoda so suvenírmi. Automobilka zároveň sponzoruje oficiálnu aplikáciu Tour de France.

**Cyklistika je súčasťou historického odkazu spoločnosti Škoda Auto**

História spoločnosti Škoda Auto je úzko spätá s cyklistikou. Jej zakladatelia Václav Laurin a Václav Klement začali v Mladej Boleslavi vyrábať bicykle už v roku 1895. Česká automobilka podporuje množstvo významných cyklistických podujatí pre profesionálnych aj amatérskych jazdcov a jazdkyne, ako sú Tour de France Femmes avec Zwift, Vuelta či L’Étape. Tento máj Škoda oznámila, že sa na najbližšie dve sezóny stane oficiálnym partnerom ďalších významných podujatí pod hlavičkou Medzinárodnej cyklistickej únie (UCI): Majstrovstiev sveta v horskej cyklistike UCI a Majstrovstiev sveta v graveli UCI.

**Pre ďalšie informácie, prosím, kontaktujte:**

**Zuzana Kubíková**, PR manager Škoda Auto Slovensko s.r.o.

M: +421 904 701 339

[zuzana.kubikova2@skoda-auto.sk](mailto:zuzana.kubikova2@skoda-auto.sk)

Obrázok, na ktorom je koleso, vozidlo, pozemné vozidlo, pneumatika

Obsah vygenerovaný umelou inteligenciou môže byť nesprávny.

|  |  |  |  |
| --- | --- | --- | --- |
| Výsledek obrázku pro twitter facebook instagram logo | [/SkodaAutoSK](https://www.facebook.com/SkodaAutoSK) | Výsledek obrázku pro twitter facebook instagram logo | /[SkodaAutoSK](http://www.instagram.com/SkodaAutoSK) |

**Fotografie k téme:**

|  |  |
| --- | --- |
|  | **Škoda Auto oslavuje 130 rokov svojej histórie ako hlavný partner Tour de France – tento rok už 22. raz v rade**  Česká automobilka zabezpečí pre Tour de France elektrifikovaný vozový park s až 225 sprievodnými vozidlami, vrátane čisto elektrických a plug-in hybridných modelov. Nebudú chýbať ani dve „červené vozidlá“ Škoda Enyaq a Superb iV pre riaditeľa pretekov.  [Download](https://cdn.skoda-storyboard.com/2025/07/Skoda-Auto-celebrates-130-years-of-heritage-during-its-22nd-time-as-the-main-partner-of-the-Tour-de-France-1_f99e1739.jpg) **Zdroj: Škoda Auto** |

|  |  |
| --- | --- |
|  | **Škoda Auto oslavuje 130 rokov svojej histórie ako hlavný partner Tour de France – tento rok už 22. raz v rade**  Škoda je tradičným sponzorom zeleného dresu pre víťaza bodovacej klasifikácie a dodávateľom trofejí pre víťaza celkového poradia, bodovacej a vrchárskej klasifikácie, ako aj pre najlepšieho mladého jazdca.    [Download](https://cdn.skoda-storyboard.com/2025/07/Skoda-Auto-celebrates-130-years-of-heritage-during-its-22nd-time-as-the-main-partner-of-the-Tour-de-France-2_d03adb0a.jpg) **Zdroj: Škoda Auto** |

**Škoda Auto**

› sa v novom desaťročí úspešne riadi stratégiou „Next Level Škoda Strategy“;

› sa usiluje o to, aby sa do konca dekády pomocou atraktívnych ponúk vo vstupných segmentoch a vďaka ďalším modelom s elektrickým pohonom zaradila medzi tri najpredávanejšie značky v Európe;

› efektívne využíva potenciál na dôležitých rastových trhoch ako je India a severná Afrika, Vietnam a región ASEAN;

› v súčasnosti zákazníkom ponúka 12 modelových radov osobných automobilov: Fabia, Scala, Octavia, Superb, Kamiq, Karoq, Kodiaq, Elroq, Enyaq, Slavia, Kylaq a Kushaq;

› v roku 2024 dodala zákazníkom po celom svete viac ako 926 600 vozidiel;

› je už viac ako 30 rokov súčasťou koncernu Volkswagen, jedného z globálne najúspešnejších výrobcov automobilov;

› ako značka koncernu Volkswagen samostatne vyvíja a vyrába pre ďalšie značky koncernu komponenty ako batériové systémy pre platformu MEB, motory a prevodovky;

› prevádzkuje tri výrobné závody v Českej republike, má výrobné kapacity v Číne, na Slovensku a v Indii, väčšinou prostredníctvom koncernových partnerstiev, ďalej taktiež na Ukrajine v spolupráci s lokálnym partnerom.

› celosvetovo zamestnáva viac než 40 000 ľudí a je aktívna na viac ako 100 trhoch.